Viaduc vu Garabit
De Viaduc vu Garabit ass eng Eisebunnsbréck bei Ruynes net wäit ewech vu Saint-Flour am Cantal. Si steet op der Linn Marvejols-Neussargues a geet iwwer d'Gorges de la Truyère. Et ass eng metalle Bréck an ass vum Gustave Eiffel am Joer 1884 gebaut ginn, mä eréischt 1888 a Betrib geholl ginn.

D'Bréck huet ee stolen Tablier dee 564,85 m laang ass an op siwe Piliere steet, wouvun déi héchst 80 m hunn. Déi dräi Felder iwwer den Dall hunn an der Mëtt ee Bou mat enger Spaanwäit vun 165 m an enger Héicht vun 52 m. Op deenen zwou Säite sinn nach am Stee gebaut Viaduce vu 46 an 71 m. D'Héicht iwwer der Truyére bei Nidregwaasser war bis 1959 122.5 m. Duerch de Bau vum Staudamm zu Grandval ass e Séi entstanen deen 28 km laang ass an de Viaduc ass elo nach 95 m iwwer dem Waasser.

Déi éischt Iddi fir eng metalle Bréck ze baue war vum Ingenieur Léon Boyer, mat dem Gedanke sou eng grouss Ofkierzung ze kréien amplaz durch den Dall ze fueren.
 
Wéinst de Schwankungen déi Hänkbrécken hu war de Bau vu sou enger ausgeschloss ginn. De Léon Boyer hat als Virbild de Viaduc Maria Pia iwwer den Douro a Portugal dee vum Théophil Seyrig engem Associé vum Eiffel gebaut gi war.

Bei der Bréck goufen 20.400 m3 am Stee gebaut. Vun Eisen a Stol goufen 3169 Tonne geschmiedt Eisen, 41 Tonne Stol an 23 Tonne Goss gebraucht. 678.768 Nitte si verschafft ginn, an de Bau vun der ganzer Bréck huet vun 1880 bis 1885 gedauert.

Chronologie
 November-Dezember 1878: De Léon Boyer mécht d'Leveeën um Terrain fir d'Stréck festzeleeën
 25. Mäerz 1879: De Projet vum Boyer gëtt eragereecht
 14. Juni 1879: De Minister vun den ëffentlechen Aarbechten hëlt de Projet un
 Januar 1880: D'Aarbechte gi lass
 16. August 1880: De Gustave Eiffel gëtt den deefinitive Projet of
  1882: Stéipe ginn opgeriicht
 20. Abrëll 1884: Dat bannenzeg Schlass gëtt gesat
 26. Abrëll 1884: Dat baussenzeg Schlass gëtt gesat
 Juni 1884: D'Tabliere si fäerdeg
 17. September 1884: Déi zwéi Säiteviaduce gi fäerdeg an d'Gleiser gi geluecht
  1887: D'Linn Marvejols-Saint-Chély-d'Apcher geet op
 10. Abrëll 1888: Éischt Tester vun der Bréck
 26. Mee 1888: D'Linn Saint-Chély-d'Apcher-Saint-Flour geet op
 10. November 1888: Déi ganz Linn geet op.

Filmer 
 
D'Bréck gouf als Filmplaz fir zwee Filmer benotzt: de Krichsfilm Un homme de trop aus dem Joer 1967 an de Katastrofefilm The Cassandra Crossing aus dem Joer 1976, wou en als Cassandra Bridge gesinn gouf, wat a Gefor war ze kollapéieren. Wéi och ëmmer, de Film huet a Polen stattfonnt.

Um Spaweck 

Garabit
Eisebunnsbrécken a Frankräich
Historesch Monumenter a Frankräich
Bauwierker 1884
Bauwierker am Departement Cantal